Conor McGregor

**Si Conor Anthony McGregor** (natawo kniadtong Hulyo 14, 1988) usa ka Irish professional mixed martial artist . Siya usa ka kanhi Ultimate Fighting Championship (UFC) Featherweight ug Lightweight Champion, ug nahimong unang UFC fighter nga naka daog og UFC championships sa duha ka weight classes sa susamang higayon.  Siya usab usa kanhi dungan nga Cage Warriors Fighting Championship (CWFC) Featherweight ug Lightweight Champion.

Kaniadtong tuig 2008, si McGregor nagsugod sa propesyonal nga nakigbatok sa mixed martial arts (MMA), nga nakig-away sa lightweight ug featherweight divisions. Nidaog siya sa C.W.F.C Featherweight ug Lightweight Championships kaniadtong 2012 sa wala pa mopirma sa UFC niadtong 2013. Human sa lima ka sagunson nga daog, nadaog niya ang Interim Featherweight Championship pinaagi sa pagpildi ni Chad Mendes sa UFC 189 . Nahimo siyang undisputed Featherweight Champion sa UFC 194 human niya gi-knockout si José Aldo sulod sa trese segundos, nga mao ang pinakapaspas nga finish sa kasaysayan sa UFC title fight.  Kaniadtong tuig 2017, midaog siya sa UFC Lightweight Championship sa UFC 205 pinaagi sa pagpildi ni Eddie Alvarez .  Nibalhin siya sa makadiyot ngadto sa propesyonal nga boksing, giatubang si Floyd Mayweather Jr. sa usa ka away nga gibantog pag-ayo, diin napildi siya pinaagi sa TKO sa ikanapulo  nga round.  Nibalik siya sa MMA ug nakigtigi alang sa UFC Lightweight Championship sa UFC 229, apan nadawat ang kapildihan kang Khabib Nurmagomedov pinaagi sa submission. 

Si McGregor mao ang pinakadakong pay-per-view (PPV) draw sa kasaysayan sa MMA, human siya ang nanguna sa lima ka pinakabaligya nga UFC PPV events .  Ang iyang away batok ni Nurmagomedov sa UFC 229 nakakuha og 2.4 milyon nga PPV buys, ang pinaka daghan sumad alang sa usa ka MMA event.  Ang iyang 2017 boxing match batok kang Mayweather nakamugna og kapin sa 5.3 milyon nga buys sa tibuok Estados Unidos ug United Kingdom, nga naghimo niini nga ika duha nga pinakataas nga namaligya nga pay-per-view event sa kasaysayan.    Si McGregor gi-ranggo isip usa ka pinakataas og sweldo nga atleta sa kalibutan sa *Forbes* niadtong 2021, nga nakakuha og gitaho nga $180 milyon.  Na apil usab siya sa listahan niadtong tuig 2018, nga naa sa ikaupat nga pwesto nga adunay kita nga $99 milyon.  Gawas sa pakig-away, si McGregor nagpadayon  sa iyang mga negosyo. 

Si McGregor nalambigit sa daghang mga legal nga isyu, apil ang mga sibil ug kriminal nga mga kaso. Nag atubang siya og mga kasong assault, disorderly conduct, driving offenses ug rape. Ang iyang mga komento bahin sa mga kagubot sa Dublin sa 2023 ug ang palisiya sa imigrasyon sa Ireland naka pukaw usab og kontrobersiya. Kaniadtong Nobyembre 2024, usa ka Irish High Court ang mihukom sa usa ka sibil nga kaso nga iyang giatake ug gilugos ang usa ka babaye niadtong 2018, nga nagmando kaniya sa pagbayad og kapin sa   nga danyos.  Kaniadtong Disyembre 2024, gimandoan siya nga mobayad sa mga gasto sa abogado sa biktima, nga mokabat sa gibana-bana nga   .  

Kaniadtong Marso 2025, gipahibalo ni McGregor ang iyang tuyo nga modagan isip usa ka independente nga kandidato sa eleksyon sa pagkapresidente sa Ireland sa 2025 ug nagpahayag sa iyang mga panan-aw nga gitawag nga anti-imigrasyon, tuo nga bahin, ug nasyonal nga populista .